rangado 2011.10.19.11:39
Az európai csapatokat tekintve továbbra is az első húszban tartózkodik nemzeti együttesünk.
A magyar válogatott a FIFA szeptemberi ranglistáján a 27. helyen állt, ami minden idők legjobb magyar helyezésének számít a nemzetközi szövetség rangsorában. A legutóbbi lista kiadása óta a mieink egyszer léptek pályára, a finnek elleni Európa-bajnoki selejtezőn 0-0-s döntetlennel zártak.
A nálunk alacsonyabban rangsorolt északi együttes elleni pontvesztés, valamint az a tény, hogy több csapat is két meccset játszott októberben, végül kilenc pozícióba került, de a visszaesés ellenére továbbra is az első negyvenben jegyzik a válogatottat. Az európai rangsorban ráadásul mindössze egyetlen pozíciót vesztettünk, míg szeptemberben a kontinens 18. legjobbjaként tartották számon Egervári Sándor együttesét, addig most a 19. helyen állunk, csupán Szlovénia előzte meg a válogatottat.
A jövő ősszel kezdődő világbajnoki selejtezőben ránk váró csoportellenfelek közül Hollandia maradt a második helyen, Törökország a 26., Románia hat pozíciót rontva az 55., Észtország az 59., míg Andorra a 203. helyen áll.
Az októberi FIFA-ranglista élmezőnye
1. (1.) Spanyolország
2. (2.) Hollandia
3. (3.) Németország
4. (4.) Uruguay
5. (7.) Brazília
6. (6.) Olaszország
7. (8.) Anglia
8. (11.) Görögország
8. (5.) Portugália
10. (10.) Argentína
10. (17.) Dánia
26. (25.) Törökország
36. (27.) Magyarország
55. (49.) Románia
59. (58.) Észtország
203. (203.) Andorra
1508680245